Boybo‘ta Do‘stqorayev. Boyboʻta Doʻstqorayev — taniqli olim, publitsist, filologiya fanlari nomzodi, dotsent, Oʻzbekistonda xizmat koʻrsatgan yoshlar murabbiysi, Oʻzbekiston Yozuvchilar uyushmasi aʼzosi, jurnalist, „Oltin qalam“ milliy mukofoti sovrindori, professor. Tarjimai holi. Boyboʻta Doʻstqorayev 1942-yili 12-noyabrda Qashqadaryo viloyatining Chiroqchi tumanidagi „Oqtoʻnli“ qishlogʻida tugʻilgan. ToshDU (hozirgi OʻzMU) jurnalistika fakultetida 1969-yildan ish boshlab, qariyb yarim asrlik umrini ustoz sifatida shu sohada jurnalist kadrlar tayyorlashga hamda milliy matbuot tarixini izchil oʻrganishga bagʻishlagan. Faoliyati. Boyboʻta Doʻstqorayev dastlab adabiy tanqidchilik borasida tadqiqotlar olib borgan. 1986-yilda nomzodlik dissertatsiyasini himoya qilganidan keyin, oʻzbek matbuot tarixini oʻrganishga kirishgan. Milliy matbuot tarixi va uning yetuk namoyandalari Mahmudxoʻja Behbudiy, Munavvarqori, Abdulla Avloniy, Choʻlpon, Fitrat, Hoji Muin, Ubaydulla Asadullaxoʻjayev, Saidrizo Alizoda singari maʼrifatparvar milliy ziyolilarning jurnalistik faoliyati haqida yozgan maqolalari bilan ilmiy jamoatchilikka tanilgan. Mukofotlari. Oʻzbekiston davlat jahon tillari universitetining „Jahon jurnalistikasi nazariyasi, amaliyoti va tarixi“ kafedrasining mudiri sifatida faoliyat yuritgan. 2002-yil Prezident farmoni bilan „Oʻzbekistonda xizmat koʻrsatgan yoshlar murabbiysi“ sharafli unvoni bilan taqdirlangan.